google/wiki40b huggingface dataset:
Cantors teorem

Cantors teorem, som ble bevist ved hjelp av Cantors diagonalargument, etter den tyske matematikeren Georg Cantor, sier at alle mengder (i elementær mengdelære) er mindre enn antall delmengder av den mengden. For endelige mengder er dette et enkelt kombinatorisk spørsmål (størrelsen på en mengdes "powerset" er  for en mengde på størrelse n), men for uendelige mengder er det mindre trivielt. Ikke før i 1891, i Cantors artikkel «Über eine elementare Frage der Mannigfaltigkeitslehre», ble dette formelt satt opp og bevist.
En mengdes størrelse kalles dens kardinalitet, og tilsvarer antallet elementer i mengden.  Mengden av naturlige tall er uendelig.  Man kan vise at dens kardinalitet er identisk med kardianliteten til mengden av oddetall ved å vise at det finnes en en-til-en-korrespondanse  mellom de to mengdene.  I dette tilfellet er  gitt som . Gitt denne funksjonen vil ethvert naturlig tall tilsvare et unikt oddetall, og ethvert oddetall vil tilsvare et unikt naturlig tall. Dermed må de to mengdene ha samme kardinalitet.  Uendelige mengder kan defineres som mengder som har slike propre delmengder med samme kardinalitet som seg selv. Mengder som ikke har slike delmengder er endelige.
Klampenborg

Klampenborg er en forstad til København som ligger ved Øresund mellom Taarbæk og Skovshoved og opp mot Dyrehavsbakken. 
Klampenborg hører til Gentofte kommune.
I byen finnes blant annet Bellevue strand, Bellevue Teatret, Klampenborg Galopbane og bebyggelsen Bellavista tegnet av Arne Jacobsen.
Klampenborg har egen stasjon på Kystbanen, med forbindelse til S-banen. Stasjonen åpnet i 1864.
Ramfjordmoen forskningsstasjon

Ramfjordmoen forskningsstasjon drives av Universitetet i Tromsø, og ligger på Ramfjordmoen ca. 20 km utenfor Tromsø. På stasjonsområdet finnes en rekke instrumenter for å observere de øvre lagene av atmosfæren, bl.a nordlyset. Instrumentene eies og drives dels av Universitetet, dels av andre forskningsinstitusjoner. De mest synlige instrumentene er radarene til den internasjonale forskningsstiftelsen EISCAT.
Lars Magnus Kaasa

Lars Magnus Kaasa er en norsk volleyballspiller som spiller for Koll i Mizunoligaen. Kaasa er midtspiller, og kom i sesongen 2018/19 med på årets lag i serien. Kaasa har også landskamper for Norge.
Unclouded

Unclouded er et musikkalbum med Silje Nergaard. Albumet ble utgitt den 9. mars 2012. Med på albumet er gitaristene Håvar Bendiksen og Hallgrim Bratberg og gjestene er John Scofield og Knut Reiersrud.
Slippery When Wet

Slippery When Wet er et musikkalbum av Bon Jovi, utgitt 18. august 1986. Det ble en stor kommersiell suksess og har solgt mer enn 20 millioner eksemplarer, hvorav 12 millioner i USA, og ble det store internasjonale gjennombruddet for Bon Jovi. Den inneholder hitsene «Livin' on a Prayer», «You Give Love a Bad Name» og «Wanted Dead or Alive».
Science Fiction and Fantasy Writers of America

Science Fiction and Fantasy Writers of America er en amerikansk forfatterforening grunnlagt i 1965 av Damon Knight.
Organisasjonen het opprinnelig Science Fiction Writers of America, forkortet SFWA. Etter navnendringen har den fortsatt å bruke SFWA som offisiell forkortelse, etter i en svært kort periode å ha brukt SFFWA.
SFWA er en ikke-kommersiell forening for forfattere av science fiction og fantasy. De fleste medlemmene er bosatt i USA. Medlemskap er begrenset til profesjonelle, publiserte forfattere. Kriteria for medlemskap basert på antall publiserte manuskripter (en roman eller et drama, eller tre noveller), opplag de solgte manuskriptene ble publisert i, og sum betalt til forfatter fra utgiver for manuskriptene. Medlemskap er åpent for forfattere fra andre land enn USA, men det kreves at medlemmenes arbeider er utgitt i USA. Foreningen hadde i 2007 omkring 1 500 medlemmer.
Foreningen utdeler hvert år Nebulaprisen for beste arbeide innen science fction og fantasy. Det utdeler også årlig The Andre Norton Award for beste ungdomsroman.
Nasjonale mesterskap i landeveissykling 2018

Nasjonale mesterskap i landeveissykling 2018 startet i Australia og New Zealand i januar. De fleste andre mesterskapene arrangeres i siste uke i juni, før Tour de France.
Sinnasnekker'n

Seertall

Første sesong ble i snitt sett av 302 000 (2010), andre av 282 000 (2011), tredje 276 000 (2012), fjerde 206 000 (2013) og femte 239 000 (2014).
Émile Loubet

Bakgrunn og virke

Han var sønn av en odelsbonde og tok sin doktorgrad innen juss i 1863. Han studerte fortsatt da han var vitne til triumfen til det republikanske partiet i Paris ved valget dette året, under det andre franske keiserdømmet. Han slo seg ned i Montélimar, der han i 1869 giftet seg med Marie-Louise Picard. Han arvet også en liten eiendom i Grignan-området. 
Etter krisen i 1870 som blant annet førte til at Napoleon III av Frankrike gikk av, og det som kom til å bli den tredje franske republikk ble opprettet, ble han ansatt som borgermester i Montélimar]. Han var en sterk tilhenger av politikeren Léon Gambetta. Han var en av de berømte 363 personene som den 16. mai 1877 erklærte mistillitsvotum til regjeringen til Albert de Broglie. 
I 1880 ble han president av etatsrådet i Drôme. Hans støtte til Jules Ferry og hans regjering og for hans iver for den koloniale utvidelse av Frankrike ga ham betydelig vekt innen det moderate republikanske partiet. Han ble valgt inn i Senatet i 1885, og han ble utnevnt til minister for de offentlige arbeider i Tirard-regjeringen. I dette embetet satt han fra desember 1887 til mars 1888.
Hans rykte som en stor taler med stor styrke og klarhet og som en trygg og ærlig statsmann skaffet ham i 1896 formannskapet i Senatet, og i februar 1899 ble han utnevnt til president av republikken som Félix Faures etterfølger. Han ble valgt inn med 483 stemmer mot 279 som ble registrert på Jules Méline, hans eneste seriøse konkurrent til president-embetet. I 1899 benådet Loubet Alfred Dreyfus. Han satt også som statsminister i 1892.
Han har også utvekslet besøk med flere europeiske statsledere og kongelige personer, blant disse var Edward VII, kongen av Portugal, kongen av Italia og kongen av Spania. Under kongen av Spania sitt besøk i 1905 ble det gjort et forsøk på ta livet hans, da en bombe ble kastet under hans vogn mens han kjørte fra Opéra Garnier til Palais d'Orsay. 
I Loubets embedstid kom den såkalte Entente Cordiale og en allmenn tilnærming til Storbritannia i stand. Han forserte skillet mellom kirke og stat. 
Da hans presidentskap tok slutt i januar 1906 ble han den første presidenten i den tredje franske republikken som hadde vært innsatt en full termin og uten å ha blitt avbrutt av midlertidige presidenter. Han trakk seg tilbake fra det offentlige liv og han døde nesten 24 år senere. Som etterfølger fikk han den likeså sentrum-venstre-innstilte Armand Fallières.
I 1904 ble han utnevnt til ridder av Den Norske Løve av kong Oscar II.
Stethopseudinca

Utseende

En middelsstor (ca. 20 millimeter), brunrød- og svartspraglete gullbasse.

Levevis

Artene holder til i tropisk skog.

Utbredelse

Arten er utbredt i Afrika (Malawi).
Parasemolea

Utseende

En middelsstor, avlang, ensfarget brunlig trebukk. Antennene er omtrent så lange som kroppen og lyse (brunoransje) på farge. Oversiden er fint hårete.

Utbredelse

Arten er utbredt i Bolivia.
Donnchad Donn

Tidlige år

Det er ikke kjent når Donchad Donn ble født, men han var sannsynligvis voksen allerede i 904 da han ser ut til å ha ledet et opprør mot Flann Sinna, sin egen far, i Kells. Ulsterannalene forteller at mange av Donnchads støttespillere ble halshugget, og at Flann vanhellighet Kells for å få tak i Donnchad.
I 910 forteller annalene at Flanns sønner var med ham da han påførte mennene fra Breífne nederlag, og i 913 ledet Donnchad sammen med sin svoger Mael Mithig mac Flannacán en styrke som seiret over styrker fra det sørlige Brega og Laigin.
Broren Óengus var den som var utsett som Flanns arving, men den 7. februar 915 døde han. Det later til at Flann da utså Niall Glúndub, som var gift med Flanns datter Gormlaith, til ny arving. Samme år gjorde Donnchad sammen med sin bror Conchobar mac Flainn igjen opprør mot faren. Niall Glúndub førte en hær fra nordlige Uí Neíll sørover til Mide,nedkjempet opprøret og tvang brødrene til å underordne seg sin far igjen.
27. november 916 døde Flann Sinna i en alder av 68 år. Niall Glúndub etterfulgte ham som overkonge, og Cochobar som konge av Mide. Anført av Sigtrygg Caech og Ragnall vendte den norrøn-gæliske Ivarætten tilbake til Irland i 917. Trass i offensiv innsats fra Niall fikk de fotfeste og kontroll over Dublin igjen. I 919 led Nialls styrker et avgjørende nederlag utenfor Dublin, og både Niall, Conchobar, Mael Mithig og flere andre irske ledere ble drept.

Familie

Donnchad var gift tre ganger. Hans første kone var Cainnech, datter av Canannán, som ledet den nordlige Ui Néill greina  Cenél Conaill. Hun døde i 929. Hans andre kone var Órlaith, datter av Cennétig mac Lorcáin av klanen Dal gCais og søster av den senere overkonge Brian Boru. Órlaith ble drept i 941, tilsynelatende var drapet beordret av Donnchad. En teori går ut på at dette kom av at hun skulle ha hatt et forhold til sin stesønn  Óengus. Donnchads tredje kone, Dublemna var datter av kongen av Breífne, og døde i  943. Charles Doherty bemerker at Donnchads koner alle kom fra familier som var i vekst. Ua Canannáin fra Cenél Connaill, Dál gCais fra Thomond, og Ua Ruairc fra Bréifne skulle bli blant de ledende familiene på 1000-tallet og 1100-tallet.
Donnchads sønner var Conn (død 944), hans etterfølger Óengus (død 945) og Domnall Donn (død 952), som var far til den framtidige ovrekongen Máel Sechnaill mac Domnaill. Hans døtre var Flann (død 940) som var gift med Muirechertach mac Néill, og Óebfhinn (død 952).
Gustaf Algernon Stierneld

Bakgrunn

Gustaf Algernon Stierneld ble født i Stockholm som sønn av Adolf Ludvig Stierneld. Fra han var 12 til han var 15 var elev ved Karolinska kollegium i Braunschweig og studerte deretter ved universitetene i Kiel, Edinburgh og Universitetet i Uppsala.

Karriere

I 1811 ble han kanslist i inrikescivilexpeditionen og samme år andresekretær ved Kabinettet för utrikes brefväxlingen (det som senere ble utenriksdepartementet). Under det tyske felttoget tjenestegjorde han i kronprins Karl Johans kanselli og overvar konferansen i Trachenberg, forhandlingene i Frankfurt am Main og ved forhandlingene som førte frem til Kielfreden i 1814. I 1818 ble han utnevnt til Chargé d'affaires i Haag, der han var inntil 1818, da han ble utnevnt til envoyé i London. I tjenestetiden i London arbeidet han blant annet med den for Norge viktige Bodøsaken.
I 1827 ble han beordret tilbake til Stockholm og var frem til 1838 i det svenske hoffets tjeneste. I 1838 ble han utnevnt til ridder av Serafimerordenen, samme år ble han også svensk-norsk utenriksminister, men måtte avgå etter riksdagen i 1840, ble stilt for riksrett, men ble frikjent i 1842. I 1848 ble han igjen svensk-norsk utenriksminister og var i stillingen inntil 1856.
Gustaf Algernon Stierneld ble gift i 1821 med Dorotea Anna Josefina von Engeström, datter av Lars von Engeström, etter hennes død giftet han seg med Jacquette Wilhelmina Gyldenstolpe
Sogndal lærarhøgskule

Sogndal lærarhøgskule var en høgskole for lærerutdanning, etablert i Sogndal i 1973 under navnet Sogndal lærerskole. Skolen ble i 1994 fusjonert inn i Høgskulen i Sogn og Fjordane.
Skolen ble fusjonert inn i Sogn og Fjordane distriktshøgskule i 1977, og fikk da navnet Sogndal pedagogiske høgskule. Skolen fikk deretter navnet Sogndal lærarhøgskule.
Zongodemningen

Zongodemningen er en demning med et vannkraftverk i Den demokratiske republikken Kongo, ved byen Zongo i elva Ubungi, ei gigantisk, nordlig sideelv til Kongo-elva på grensen til Den sentralafrikanske republikk. Demninge n ligger ikke langt fra samenløpet av Zongo og Ubungi ved den sentralafrikanske hovedstaden Bangui. Kraftverket har en effekt på 75 MW fordelt på 3 x 13 MW og 2 x 18 MW francisturbiner.
Demningen er i betong. Eier er den kongolesiske staten og teknologien er fransk. Utbyggingen skjedde 1955–1965. Det sørafrikanske kraftselskapet Eskom skal rehabilitere anlegget.
L-type-asteroide

Ld-type-asteroider

En gruppe introdusert med SMASS-klassifiseringen med L-ligende flatt spektrum ved lengre bølgelengder enn 0,75 μm, men med et enda rødere spektrum i synlige bølgelengder, lik D-typen. Et eksempel på en Ld-type er 728 Leonisis, selv om den også har blitt klassifisert som en A-type.
Les Ulis

Historie

Kommunen Les Ulis er av forholdsvis ny dato, den ble opprettet 19. februar 1977 ved å skille ut deler av arealet fra kommunene Orsay og Bures-sur-Yvette.
Raphaël Poirée

ATV-ulykke

29. desember 2009 ble det kjent at Poirée hadde blitt alvorlig skadet i rygg og nakke i en ATV-ulykke.
18. mars 2010 var Poirée og hans kone tilbake i Holmenkollen for å overvære verdenscuprenn i skiskyting. Poirée, etter å ha vist svært stor fremgang etter ulykken, var ute og gikk i løypene, og lot til å være i god form ulykken tatt i betraktning. Han måtte fortsatt regne med et par måneder med opptrening, men det er ventet at han ikke vil lide betydelige varige mén av ulykken.

Ekteskap

Raphaël Poirée var gift med den norske skiskytteren Liv Grete Skjelbreid tidligere Liv Grete Skjelbreid Poirée. De er separert pr. d.d. De to har tre døtre sammen. Selv om de nå er separert, bor Raphaël fortsatt i Norge.
Delingen av Britisk India

Delingen av Britisk India fant sted natt mellom den 14. og 15. august 1947 og skapte to nye selvstendige stater, India og Pakistan, av den britiske kolonien India. Delinga foregikk på geografisk og administrativt nivå, med innføring av nye territorier og inndeling av embetsverket, militæret, infrastruktur og annen britisk-indisk eiendom. 
Delingen var basert på et ønske fra muslimer om å få sitt eget land, og fordelte i stor grad områder der det var muslimsk flertall til Pakistan (som også omfattet nåværende Bangladesh) og resten til India. Mer eller mindre selvstendige fyrstestater som hadde vært underlagt britisk overhøyhet, men som ikke var en del av Britisk India, fikk velge å bli med i ett av de to landene. 
Den nye landegrensen delte provinser (Bengal og Panjab), lokalsamfunn og i noen tilfeller familier. Den medførte at rundt 15 millioner mennesker måtte flytte, mens opp mot en halv million ble drept i konfliktene rundt delingen. Delingen, ofte bare kjent som «Partition» i Sør-Asia, har satt dype spor, og har vært skildret i tallrike noveller, romaner og filmer. Den har også ført med seg spenning og kriger mellom Pakistan og India over omstridde områder, som Kashmir.
Eris (gudinne)

Eventyr

Det klassiske eventyret Tornerose er delvis inspirert av Eris' rolle i bryllupet til Pelevs og Thetis. Som Eris er det en ondskapsfull heks som forbanner en prinsesse etter ikke å ha blitt invitert til prinsessens dåp.

Discordianisme

Eris har blitt adoptert som en skytsguddom for discordianisme, en moderne religion, eller kanskje riktigere en tankelek. Den ble startet på slutten av 1950-tallet av Gregory Hill og Kerry Wendell Thornley. Denne versjonen av Eris er betydelig lettere til sinns i sammenligning med den langt mer ondskapsfulle eller skadefro gresk-romerske originalen. Dens moderne variant ble utviklet i boken Principia Discordia, hvilket betyr «Prinsipper for disharmoni» (1979), og som ble omfattende sitert i science-fiction-boken The Illuminatus! Trilogy (1984), skrevet av Robert Shea og Robert Anton Wilson.
Discordianismen er blitt beskrevet som en omstendelig spøk forkledd som en religion og en religion forkledd som en omstendelig spøk. Et hyppig bruk discordiansk symbol «Sacred Chao» (Chao uttales som «cow», ku), og som ligner på yin og yang, men består en femkant og et gulleple med påskriften καλλίστί – «til den skjønneste». I den grad det finnes en gudstro i discordianismen er Eris dens gudinne.
Tanjung Morawa

Tanjung Morawa er en by i provinsen Nord-Sumatra på Sumatra i Indonesia. Befolkningen anslås (2005) til 157 900.
Shintetsu Gen

Karriere

Shintetsu Gen startet sin profesjonelle karriere i Verdy Kawasaki i 1996. Han har også spilt for Cerezo Osaka.
SCO Group

SCOs juridiske stridigheter

Siden Caldera Systems kjøpte opp deler av SCO og deretter tok navnet SCO har selskapet endret strategi fra å produsere programvare til å motto betaling for intellektuell kapital gjennom flere ulike lisensieringssystem under samlenavnet SCOSource, mest kjent for er deres lisens for å kjøre Linux, samt gjennom å saksøke lisenshavere, tidligere kunder og samarbeidspartnere.

SCO mot Microsoft

Mens SCO ennå het Caldera gikk de videre i en rettssak som de hadde arvet mot Microsoft. Grunnlaget var at Caldera hadde kjøpt operativsystemet DR-DOS fra Novell i 1996. Saksmålet var relatert til Calderas krav på monopol, ulovlig binding (til maskinleverandører), eksklusive handlemåter, og skadevoldende innblanding fra Microsoft. Et eksempel var vanskeligheter når man forsøkte å installere Windows 3.1 på en datamaskin med DR-DOS 6.0 (framfor MS-DOS). Microsoft oppnådde en minnelig ordning med Caldera i 2000.

SCO mot Novell

SCO saksøkte Novell den 1. januar 2004. SCO hevdet at de eide rettighetene til Unix, ikke Novell. Saksmålet var svært tvilsomt da SCO ikke eide rettighetene til Unix. Dale Kimball, dommeren i begge sakene, både SCO mot IBM og SCO mot Novell, besluttet at SCO mot Novell skulle avgjøres først.
Selskap som Microsoft og Sun Microsystems kjøpte i henhold til egne utsagn lisenser fra SCO for å respektere selskapets opphavsrett. SCO innrømmet at hverken Microsoft, Sun eller Hewlett-Packard hadde brutt lisensvilkårene, noe de hevdet at IBM hadde gjort.
Etter at striden begynte har Novell uttalt at SCO ikke en gang har rett til å selge nye UNIX-lisenser, noe som skjedde i tilfellet med Sun og Microsoft. Fredag den 10. august 2007 kom domsbeslutningen som gjorde klart at Novell, og ikke SCO, eide rettighetene på UNIX og UnixWare. Det betydde at Novell har krav på deler av de lisenspenger som SCO fikk utbetalt fra Microsoft og Sun.
SCO uttalte om domsbeslutningen at de var skuffet og antydet at de ville overklage. Novell uttalte at domsbeslutningen har slått fast at hele grunnlaget for SCOs saksmål er helt borte.

Red Hat mot SCO

Den 4. august 2003 saksøkte Red Hat, den største av alle Linux-distributører, SCO for å få klargjort at Linux ikke bryter mot noen opphavsrett som SCO hevder de har. Denne saken ligger fortsatt i påvente på avgjørelse i saken SCO mot IBM.

Andre rettssaker

SCO har også saksøkt før overstående flere av sin tidligere kunder, AutoZone og DaimlerChrysler. Begge sakene ble avsluttet med tap for SCO.
Jakobittene

Jakobittene (eller jakobittisme; irsk: Seacaibíteachas, skotsk-gælisk: Seumasachas) var den politiske bevegelsen i Storbritannia og Irland som hadde som mål å gjeninnføre den katolske kong Jakob II av England fra huset Stuart og hans etterkommere på tronene i England, Skottland og Irland. Bevegelsen tok sitt navn fra Jacobus, renessanselatin for Iacomus, den opprinnelige latinske formen for James (på nordiske språk hetende Jakob). Tilhengerne gjorde opprør mot den britiske regjeringen ved flere anledninger mellom 1688 og 1746.
Etter at Jakob II ble avsatt i 1688 og erstattet av hans datter Maria II som styrte i fellesskap med sin ektemann og fetter (og nevø av Jakob II), Vilhelm III, levde stuartene i landflyktighet, hovedsakelig i Frankrike, tidvis forsøkte de å gjenerobre tronen med støte fra Frankrike og Spania. De fleste jakobittene var i Skottland, særlig på det skotske høylandet og lavlandet i nordøstlige Skottland, foruten også i Irland og deler av nordlige England, hovedsakelig i Northumberland og Lancashire. Betydelig støtte eksisterte også i Wales og sørvestlige England.
Jakobittene mente at parlamentets inngrep og endring av arverekkefølgen til de engelske og skotske tronene var ulovlige. Katolikkene håpet også på at et konge fra huset Stuart ville avslutte det protestantiske veldet og at Storbritannia igjen ville underordne seg paven og resten av det katolske Europa.
Emblemet til jakobittene var den hvite kokarde. Den hvite roses dag feires den 10. juni, årsdagen for fødselen til James Francis Edward Stuart, «den gamle pretendent», i 1688.
Anisorrhina bouyeri

Utseende

En middelsstor, avlang, blank, brunlig gullbasse.

Levevis

De voksne billene kommer gjerne til overmoden frukt og steder der det flyter ut sevje fra sår i trær.

Utbredelse

Arten er utbredt i Angola.
Río Grande de Santiago

Río Grande de Santiago er ei elv i delstatene Jalisco og Nayarit i Mexico. Den er 562 km lang, men medregnet tilløpselva Lerma er den 1281 km, og er dermed Mexicos nest lengste elv, etter grenseelva mot USA, Rio Grande. Elva drenerer et nedslagsfelt på 76 400 km².
Elva begynner i Chapalasjøen, 1524 meter over havet, og renner mot nordvest gjennom Sierra Madre Occidental. De største sideelvene er Río Verde, Juchipila, Huaynamota og Bolaños. Den renner ut på lavlandet ved kysten og munner ut i Stillehavet 16 km nordvest for San Blas i Nayarit.
Med sin store fallhøyde og høye vannføring har Río Grande de Santiago et stort kraftpotensiale, og det er bygget en rekke vannkraftverk langs elva. Aguamilpa-demningen som ble bygget i 1997 dannet et reservoar som dekte en stor del av territoriet til kommunen El Nayar i Nayarit.
Halden idrettsråd

Halden Idrettsråd er en sammenslutning av idrettslag i Halden som jobber for at idretten i byen skal få gode forhold. Rådet ble stiftet 12. januar 1940 og på stiftelsesmøtet møtte Fotballklubben Kvik, Fotballklubben Lynild, Fredrikshalds Turnforening, Halden Idrettslag, Halden A.I.L., Halden Cyckleklub, Haldens Svømmeklub, Halden Roklub, Orien A.I.L. og Gimle Idrettsforening.
Ved inngangen til 2014 var 47 klubber tilsluttet Halden Idrettsråd, det er ca 10000 som driver med idrett i Halden.
Willimantic

Willimantic er et tettsted i den amerikanske delstaten Connecticut. Willimantic er en del av kommunen Windham som har bystatus. Byen er kjent som «Thread City» («Trådbyen») på grunn av sin industrihistorie. Langs Willimantic River hadde American Thread Company en fabrikk og Willimantic var en av de største tekstilprodusentene i USA under det 18. århundre. I løpet av 1980-tallet ble de siste fabrikkene lagt ned.
Regionsavisa The Chronicle (etablert i 1877) har sitt hovedkontor i Willimantic.  
Eastern Connecticut State University sin campus er lokalisert i Willimantic.